Гагра араион ахәҭак ԥшь-сааҭк лашарада иҟазаауеит
11:11 10.06.2022 (ирҿыцуп: 16:15 10.06.2022)
© Sputnik / Леон Адлейба Лампочки
© Sputnik / Леон Адлейба
Арҽеиратә усурақәа инарыдҳәаланы асааҭ 13:00 инаркны 17:00 нӡа аҳауатә цәаҳәа "Гагра" аусура аанкылахоит.
АҞӘА, рашәара 10 - Sputnik. Гагра араион ахәҭак ԥшь-сааҭк лашарада иҟазаауеит иахьа, рашәара 10 рзы, абри атәы аанацҳауеит "Амшынеиқәафымцамч" апресс-маҵзура.
Лашарада иаанхоит астанциа маҷқәа "Гьечрыԥшь", "Цандрыԥшь-а́хага", "Багрыԥсҭа" ("Холодная речка" - аред.).
"Амшынеиқәафымцамч" аҭамзаара шьҭанаҵоит иҟалаз ауадаҩрақәа рзы.